Üldkohtu (kaheksas koda) 21. septembri 2017. aasta otsus – Eurofast vs. komisjon

(kohtuasi T‑87/16)

Rahaline abi – Teadusuuringute, tehnoloogiaarenduse ja tutvustamistegevuse seitsmes raamprogramm – ASSET leping – Tasaarvestusotsus teatavate summade suhtes, mis on makstud pärast finantsauditit – Tühistamishagi – Õiguspärane ootus – Vahekohtuklausel – Auditi aruande edastamise tähtaeg – Võistlevuse põhimõte – Kulude abikõlblikkus – Lepinguline vastutus

1. Tühistamishagi–Hagi otsuse peale kohtuväliselt tasaarvestada toestuslepingu alusel makstud summad–Otsus, mida saab ELTL artikli 263 või ELTL artikli 272 alusel vaidlustada–Vastuvõetavus–Lepingu sätete ja kohaldatava liikmesriigi õigusega seotud väited–Vastuvõetamatus (ELTL artiklid 263 ja 272) (vt punktid 40, 41 ja 57)

2. Euroopa Liidu eelarve–Finantsmäärus–Liidu saadaolevate summade sissenõudmine kolmandatelt isikutelt–Tingimus, et nõue oleks kindel, kindlasummaline ja sissenõutav–Tingimus on täidetud võlateates märgitud tähtaja lõppedes (Euroopa Parlamendi ja nõukogu määrus nr 966/2012, artikli 78 lõige 1 ja artikkel 80; komisjoni määrus nr 1268/2012, artikli 87 lõige 1) (vt punktid 58 ja 59)

3. Euroopa Liidu eelarve–Finantsmäärus–Liidu saadaolevate summade sissenõudmine kolmandatelt isikutelt–Sissenõudmine tasaarvestamise teel–Nõude vaidlustamine võlgniku poolt–Mõju puudumine õigusele seda menetlust kasutada (Euroopa Parlamendi ja nõukogu määrus nr 966/2012, artikli 80 lõige 1) (vt punktid 64 ja 65)

4. Euroopa Liidu eelarve–Finantsmäärus–Liidu saadaolevate summade sissenõudmine kolmandatelt isikutelt–Sissenõudmine tasaarvestamise teel –Pädeva sissenõudja vajadus esitada sissenõudekorraldus eelnevalt asjaomase institutsiooni raamatupidajale ja võlateade võlgnikule –Raamatupidaja kohustus võlg võlgniku kohustuse täitmata jätmise korral sisse nõuda (Euroopa Parlamendi ja nõukogu määrus nr 966/2012, artikli 80 lõige 1) (vt punktid 66–68)

5. Euroopa Liidu õigus–Põhimõtted–Õiguspärase ootuse kaitse–Tingimused–Administratsiooni antavad konkreetsed tagatised (vt punktid 83, 85, 86, 89 ja 91)

6. Euroopa Liidu õigus–Põhimõtted–Õiguskindlus–Liidu õigusnormid–Selguse ja ootuspärasuse nõue (vt punktid 95, 97 ja 98)

7. Kohtumenetlus–Vahekohtuklausli alusel Üldkohtusse pöördumine–Üldkohtu pädevus vastuhagi läbivaatamiseks–Alus (ELTL artikli 256 lõige 1 ja ELTL artikkel 272) (vt punkt 109)

8. Kohtumenetlus–Hagimenetluse algatusdokument–Vorminõuded–Selge ja täpne kokkuvõte esitatud väidetest (Euroopa Kohtu põhikiri, artikli 21 esimene lõik; Üldkohtu kodukord, artikli 76 punkt d) (vt punkt 124)

Ese

Hagi, milles ühelt poolt palutakse ELTL artikli 263 alusel tühistada komisjoni 17. detsembri 2015. aasta otsus tasaarvestada hagejale tehnoloogiaarenduse ja tutvustamistegevuse seitsmenda raamprogrammi raames Asset lepingu täitmiseks toestuslepingu nr 211625 alusel ettemaksuna makstud summad ja teiselt poolt palutakse ELTL artikli 272 alusel tuvastada, et nimetatud võlanõuet ei ole, et toestuslepingu nr 211625 alusel tehtud kulutused on abikõlblikud, et komisjon kinnitaks antud toetuse seaduslikkust, et komisjonile antaks korraldus maksta Eksistenz lepingu täitmiseks toestuslepingu nr 607049 alusel teatav summa ning et komisjonilt mõistetaks välja lepingulise kahjuhüvitis.

Resolutsioon

1. Jätta hagi rahuldamata.

2. Mõista Eurofast SARL-lt Euroopa Komisjoni kasuks välja 78380,28 eurot, et hüvitada Eurofast SARL-i saadud summa, mis talle maksti „Aeronautic Study on Seamless Transport“ lepingu täitmiseks toestuslepingu nr 211625 alusel, koos sellele summale lisanduva 3,55%-lise viitusintressiga alates 13. jaanuarist 2015, millest arvestada maha juba tasutud summa, mis 17. detsembri 2015. aasta seisuga on 69923,68 eurot.